Det betyr at du ikke lenger får et grønt pluss som «kvittering» når du passerer en bomstasjon.

Begrunnelsen er hovedsakelig økonomisk, samt at myndighetene er i ferd med å forenkle bompengesystemet og redusere kostnadene med innkrevingen, skriver Bergens Tidende.

Skiltene som viser prisen for å passere bommene blir også fjernet. En av årsakene er at det er så mange takstkategorier.

– Det er for uoversiktlig for trafikantene å forholde seg til slike skilt ved den enkelte bomstasjon, og det kan bli endringer i takstsystemet. Dessuten er det kostnader ved skilting, og vi ønsker å forenkle, sier sjefingeniør Kristian Wærsted i Vegdirektoratet til Stavanger Aftenblad.

LES OGSÅ: Fylkesordføren avviser ny bom-runde på riksveg 4